Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 659/13/8802	Košice I, 7.8.2014
EEČ : 2-63-258-2014

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 976,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: Vysokošpecializovaný odborný ústav geriatrický sv. Lukáša Košice 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Košice - Staré mesto pod spisovou značkou ORP-XXXXX/SM-KE-2013.
dňa 31.10.2013 v čase okolo 2:15 hod. v Košiciach na Poštovej ulici v blízkosti vchodu do budovy pošty, fyzicky napadli poškodeného XXXXX z Košíc rôznymi údermi a kopmi do oblasti hlavy, kde po tomto útoku obvinený XXXXX odcudzil poškodenému mobilný telefón zn. Samsung Galaxy S mini bielej farby, ktorý sa nachádzal na zemi vedľa poškodeného, čím takto svojim konaním spôsobili poškodenému XXXXX, nar. XXXXX, trvale bytom XXXXX, XXXXX, pomliaždenie s opuchom na tvári vpravo, na čele vľavo, vo vlasatej časti opuch s drobnými povrchovými odreninami, opuch horne pery vpravo, uvoľnenie zuba č. 41, otras mozgu ľahkého stupňa a podvrtnutie krčnej chrbtice s dobou liečenia do dvoch týždňov, pričom odcudzením mobilného telefónu mu obvinený XXXXX spôsobil škodu na majetku 90,- €.

Odôvodnenie: 
Uznesením policajta Obvodného oddelenia PZ Košice - Staré mesto, sp. zn. ČVS:ORP-XXXXX/SM-KE-2013 zo dňa 31.10.2013 bolo začaté trestné stíhanie pre prečin krádeže podľa § 212 ods. 2 písm. c) Trestného zákona a dňa 10.04.2014 vyšetrovateľom OR PZ Košice sp. zn. ČVS: ORP-XXXXX-OVK-KE-2013  vznesené obvinenie ml. XXXXX a XXXXX, pre vyššie opísaný skutok, napĺňajúci znaky lúpeže v spolupáchateľstve podľa § 20, § 188 ods. 1 Trestného zákona. Po vyhodnotení dokazovania bolo konanie obvinených prekvalifikované ako prečin výtržníctva v spolupáchateľstve podľa § 20,  § 364 ods. 1 Trestného zákona, v jednočinnom súbehu s prečinom ublíženia na zdraví v spolupáchateľstve podľa § 20, § 156 ods. 1 Trestného zákona a u XXXXX aj s prečinom krádeže podľa § 212 ods. 2 písm. c) Trestného zákona.  	

Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	 Obvinení a poškodená strana uzavreli (za účasti obhajcov) dňa 04.08.2014 dohodu o zmieri. 

	Obvinení ml. XXXXX a XXXXX dali súhlas na mediáciu. Vyhlásili, že spáchali skutky, za ktoré sú stíhaní a nie sú odôvodnené pochybnosti o tom, že toto vyhlásenie bolo vykonané slobodne a vážne. K činu, ktorý je im kladený za vinu a bol kvalifikovaný ako prečin ublíženia na zdraví podľa§ 156 ods. 1 Trestného zákona v jednočinnom súbehu s prečinom výtržníctva podľa § 364 ods. 1 Trestného zákona spáchaného formou spolupáchateľstva podľa § 20 Trestného zákona a u XXXXX aj prečin krádeže podľa § 212 ods. 2 písm. c) Trestného zákona, priznali. Škodu poškodenému XXXXX v plnej výške uhradili. Svoj čin veľmi ľutujú a v budúcnosti sa vyvarujú takémuto konaniu. Súhlasili so schválením zmieru podľa § 220 Trestného poriadku.

	Obvinený ml. XXXXX zložil na účet Krajskej prokuratúry Košice, peňažnú sumu na všeobecne prospešné účely vo výške 60,- €. Doklad o zložení peňažnej sumy na všeobecne prospešné účely tvorí prílohu tohto zmieru. Obvinený po dohode s poškodeným určil peňažnú sumu stanovenú pre všeobecne prospešné účely vo výške 50% pre Vysokošpecializovaný odborný ústav geriatrický sv. Lukáša, Košice č. ú XXXXX a 50% na pomoc obetiam trestnej činnosti.
	Obvinený XXXXX zložil na účet Krajskej prokuratúry Košice, peňažnú sumu na všeobecne prospešné účely vo výške 60,- €. Doklad o zložení peňažnej sumy na všeobecne prospešné účely tvorí prílohu tohto zmieru. Obvinený po dohode s poškodeným určil peňažnú sumu stanovenú pre všeobecne prospešné účely vo výške 50% pre Vysokošpecializovaný odborný ústav geriatrický sv. Lukáša, Košice č. ú XXXXX a 50% na pomoc obetiam trestnej činnosti.
	Poškodený XXXXX dal súhlas na mediáciu a s riešením predmetnej veci súhlasil. Škoda mu bola v plnej výške uhradená. Súhlasil, aby bol s obvinenými uzavretý zmier.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených, ktorí sú vcelku kladne hodnotení z miesta bydliska, ako i zo školy a mladistvý aj z ÚPSVaR Košice, nemajú záznam v registri trestov,  na ich osobné a majetkové pomery, som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. (§ 215 ods. 6 Tr. por.)

JUDr. Ľuboš Kmec
prokurátor